নানা জোশী
পদ্মনাভ গোবিন্দ নানা জোশী (উচ্চারণ; মারাঠি: नाना जोशी; জন্ম: ৭ অক্টোবর, ১৯২৬ - মৃত্যু: ৮ জানুয়ারি, ১৯৮৭) তৎকালীন ব্রিটিশ ভারতের গুজরাতের বড়োদরা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্র দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটসম্যান হিসেবে উপস্থাপনায় সচেষ্ট ছিলেন নানা জোশী।